nvidia/miracl-vision huggingface dataset:
Tarmo Neemelo

Seurajoukkueuran tilastot kattavat vain kansalliset sarjat, päivitetty 26. kesäkuuta 2011.Maajoukkueuran tilastot päivitetty 26. kesäkuuta 2011. Tarmo Neemelo (s. 10. helmikuuta 1982 Paide, Viron SNT, Neuvostoliitto) on virolainen jalkapalloilija, joka pelaa Viron Meistriliigan JK Nõmme Kaljussa. Isokokoisen (190 cm ja 90 kg) Neemelon pelipaikka on hyökkääjä. Neemelo edusti ammattilaisuransa aluksi kotimaansa Kuressaarea (2000–2003) ja TVMK:ta (2004–2005). Hänen vuonna 2005 Meistriliigassa tekemänsä 41 maalia nostivat hänet yhdeksi Kultaisen kengän voittajaehdokkaista. Hän sijoittui lopulta sijalle 12, vaikka tekikin määrällisesti eniten maaleja kaikista Euroopan pääsarjapelaajista. Kaudeksi 2006 Neemelo siirtyi Ruotsiin Allsvenskanin Helsingborgiin, jossa pelit kuitenkin jäivät vähiin
Suomen Russponiyhdistys

Suomen Russponiyhdistys ry on gotlanninrussien virallinen rotujärjestö Suomessa ja Suomen vanhin ponirotuyhdistys. Yhdistys perustettiin vuonna 1975 nimellä Siitosyhdistys Russ Avelsförening. Perustava kokous pidettiin 20. huhtikuuta 1975 Eva Wreden koolle kutsumana Rabbelugnin kartanossa. Marketta Salmenpohja (silloin Nyqvist) valittiin yhdistyksen ensimmäiseksi puheenjohtajaksi. Suomessa oli tällöin 30 puhdasrotuista russtammaa ja kaksi jalostusoritta. Yhdistyksen tarkoitus oli ryhtyä huolehtimaan ponien rekisteröinnistä ja kantakirjauksesta, mutta tähän ei saatu lupaa. Gotlanninrussien suomalaisesta kantakirjasta vastaa Suomen Hippos, joka on sitoutunut noudattamaan rodun alkuperämaan Ruotsin jalostusohjesääntöä. Vuosina 1996–2013 yhdistyksen nimenä oli Suomen Russ-ponien Ystävät ry. Vuonna 2014 otettiin käyttöön nykyinen nimi, Suomen Russponiyhdistys. Yhdistyksen tarkoituksena on edistää russponien jalostusta, tunnettavuutta ja käyttöä. Yhdistys järjestää muun muassa näyttelyitä ja kilpailuja sekä julkaisee jäsenlehteä
Natalija Vitrenko

Natalija Myh’ailivna Vitrenko (ukr. Наталія Михайлівна Вітренко, s. 28. joulukuuta 1951 Kiova) on lakkautetun Ukrainan edistyksellisen sosialistisen puolueen (PSPU) johtaja ja entinen parlamentin jäsen. Jyrkän venäläismielinen Vitrenko pakeni Moskovaan vuonna 2014, jolloin Venäjä hyökkäsi ensi kerran Ukrainaan aloittaen Donbasin sodan. Vitrenko vaati Moskovassa vuonna 2019 "puhdistamaan" ukrainalaiset ja ilmoitti vihaavansa Ukrainaa, jossa "natsismi on nostanut päätään ja Hitlerin kätyrit ovat toteuttamassa kostoaan". Venäjän tehtyä suurhyökkäyksen Ukrainaan 24. helmikuuta 2022 syytti Vitrenko Yhdysvaltoja ja Isoa-Britanniaa hyökkäyksestä sekä oikeutti hyökkäystä Heinäkuussa 2022 PSPU kiellettiin Ukrainassa kokonaan. Vitrenkon isä oli Ukrainan radiotelegrafin eli uutistoimiston toimittaja Myh’ail Dubynsky, joka kuoli sodassa heikentyneen terveytensä seurauksiin 42-vuotiaana Vitrenkon ollessa kahden kuukauden ikäinen. Vitrenko oli perheen neljäs lapsi, eikä isä ehtinyt nähdä tytärtään. Äiti Valentyna Matvjejevna Fedtšenko kasvatti lapset yksinhuoltajana. Äiti oli dosentti ja historian kandidaatti, joka opetti Kiovan lääketieteellisessä instituutissa
Daanit

Daanit tai daanilaiset olivat muinaisskandinaavinen kansa, joka on luultavasti alun perin asunut nykyisen Etelä-Ruotsin ja Tanskan alueella ja antanut Tanskalle nimensä. Daanit muuttivat Jyllantiin 400-luvulla ja pakottivat juutit siirtymään etelään ja länteen. Daanit mainitsee myöhäisantiikissa Prokopios ja ilmeisesti Jordanes, joka kertoo heidän olleen samaa heimoa "Suetid"-heimon (mahdollisesti svealaiset) kanssa ja karkottaneen herulit asettuen heidän alueelleen. Nimitys yleistyi sittemmin tarkoittamaan kaikkia Tanskaan asettuneita väestöryhmiä.
Karjalan lennosto

Karjalan Lennosto (KARLSTO, aikaisempi lyhenne KarLsto) on yksi Suomen ilmavoimien valmiusyhtymistä ja joukko-osastoista. Nimestään poiketen sen päätukikohta ei sijaitse Karjalassa, vaan Pohjois-Savon maakunnassa, Kuopion lentoasemalla Siilinjärven Rissalassa. Lennoston toiminta-alue on Etelä-Suomi. Lennostossa palvelee 750 henkilöä, joista palkattua henkilöstöä on 500 ja varusmiespalvelustaan suorittavia asevelvollisia noin 250 henkilöä. Se on ollut 2015 lähtien Suomen suurin ilmavoimien yksikkö. Yhdysvaltojen kanssa vuonna 2023 solmitun DCA-sopimuksen mukaisesti Yhdysvallat saavat tarvittaessa käyttöönsä Karjalan lennoston lentotukikohdan Rissalassa. Esikunta vastaa lennoston hallinnosta ja sitä johtaa esikuntapäällikkö, joka toimii lennoston komentajan sijaisena. Lennoston kokonaistoiminnan kannalta tärkeitä tehtäviä suunnitellaan, valmistellaan ja toimeenpannaan esikunnassa yhteensä viidellä eri osastolla, jotka ovat henkilöstöosasto, operatiivinen osasto, johtamisjärjestelmäosasto, lentotekninen osasto sekä huolto-osasto. 7. Pääjohtokeskus (7. PääJoke) valvoo ja hallitsee ilmatilaa sekä turvaa alueellista koskemattomuutta sekä suunnittelee ilmapuolutustusta. Sen alaisuudessa toimivat alueen tutka-asemat
Satakunnan lennosto

Satakunnan lennosto (Satlsto) on yksi Suomen ilmavoimien valmiusyhtymistä ja joukko-osastoista. Pirkkalan lentoasemalla sijaitseva Satakunnan lennosto tukee ilmavoimien taistelua tukilentotoiminnalla, tutkimuksella ja kehittämisellä sekä turvaa operaatiot Etelä-Suomen alueella varmistamalla lentotukikohtien toimintavalmiuden. Lennosto tukee puolustusvoimia, kriisinhallintaoperaatioita, valtionjohtoa sekä myös muita viranomaisia tuki- ja kuljetuslennoilla. Lennoston toimintaa on myös ilmasodan taktiikan ja taistelutekniikan kehittäminen. Kehitystyötä tehdään korkeakoulujen ja teknologiateollisuuden kanssa. Koelentoiminnalla varmistetaan ilma- ja maavoimien lentokaluston kehitystyö ja järjestelmien uudistaminen. Pirkanmaan alueen sotilaskohteiden turvallisuudesta huolehtiminen on lennoston päivittäinen tehtävä. Lennosto kouluttaa laaja-alaisesti varusmiehiä ja reserviläisiä. Se tukee myös vapaaehtoista maanpuolustuskoulutusta. Vuonna 2022 lennostossa palvelee palkattua henkilöstöä noin 370 ja varusmiespalvelustaan suorittavia asevelvollisia on noin 250. Aikaisemmin lennostossa toimi myös F/A-18C/D Hornet-monitoimihävittäjiä, jotka vuonna 2015 siirtyivät Lapin ja Karjalan lennostoihin. Yhdysvaltojen kanssa vuonna 2023 solmitun DCA-sopimuksen perusteella Yhdysvallat saavat tarvittaessa käyttöönsä Satakunnan lennoston lentotukikohdan
Lapin lennosto

Lapin lennosto (LAPLSTO, aikaisempi lyhenne LapLsto) on yksi Suomen ilmavoimien valmiusyhtymistä ja joukko-osastoista, jonka päätukikohta on Rovaniemen lentoasemalla. Toiminta-alueena lennostolla on Pohjois-Suomi. Lennoston päätehtävät ovat pohjoisen maanpuolustusalueen ilmatilan vartioiminen ja puolustaminen sekä maajoukkojen tukeminen. 2000-luvun alusta lennoston pääkalustona on ollut F/A-18 Hornetit, joista ensimmäiset neljä lennosto vastaanotti tammikuussa 1999. Tyyppikoulutus aloitettiin välittömästi ja operatiivinen valmius vaihtui vuonna 2000 Drakenista Hornetiin. Lennosto kouluttaa johtokeskus- ja taistelunjohtoaliupseereita, apumekaanikkoja, sotilaskuljettajia ja ilmataisteluasemiehiä. Lapin lennoston varusmiehet ovat hallinnollisesti Jääkäriprikaatin alaisuudessa. Koulutuksesta vastaa Lapin lennosto yhteistyössä Jääkäriprikaatin ja Ilmasotakoulun kanssa. Yhdysvaltojen kanssa vuonna 2023 solmitussa DCA-sopimuksessa sovitaan, että Lapin lennoston lentotukikohta annetaan tarvittaessa Yhdysvaltojen käyttöön. Lennoston perinteet katsotaan alkaneen Lento-osasto 4:n perustamisesta 1. lokakuuta 1918. Osaston tehtävänä oli kaukotiedustelu ja ilmapommitukset
Call of Duty 2

Call of Duty 2 on Infinity Wardin kehittämä ensimmäisen persoonan ammuntapeli, joka on osa Call of Duty -pelisarjaa. Activision julkaisi pelin 25. lokakuuta 2005 Microsoft Windowsille sekä 15. marraskuuta 2005 Xbox 360:lle. Aspyr Media julkaisi pelin Mac OS X:lle toukokuussa 2006. Pelin yksinpelissä taistellaan natsi-Saksaa vastaan liittoutuneiden joukoissa toisessa maailmansodassa. Moninpelissä taistellaan yksinpelistä tutuilla, hieman muokatuilla kentillä. Moninpelissä on mahdollista valita pelaako liittoutuneiden vai saksalaisten puolella. Pelin ikäraja on suomessa 12+. Peli oli Xbox 360:n julkaisun yhteydessä eniten ostettu peli ensimmäisen viikon aikana. Sitä ostettiin arvioltaan 250 000 kappaletta. Pelissä on uudenlainen vahinkojärjestelmä
Karlstadin yliopisto

Karlstadin yliopisto (ruots. Karlstads universitet) on valtion yliopisto Karlstadin kaupungissa, Ruotsissa. Se sai yliopiston aseman vuonna 1999 toimittuaan sitä ennen korkeakouluna (högskolan). Vuonna 2015 yliopistossa oli noin 16 000 opiskelijaa ja 1 200 työntekijää. Yliopiston tunnuslause on latinankielinen Sapere aude, Uskalla tietää, jota muun muassa Immanuel Kant käytti valistuksen tunnuslauseena. Yliopistossa on vuodesta 2006 lähtien ollut neljä tiedekuntaa. Arvikan musiikkikorkeakoulu Musikhögskolan Ingesund liitettiin 2002 yliopistoon ja on sen ainoa osasto, joka ei sijaitse Karlstadissa.
Keskienglanti

Keskienglanti (engl. Middle English) on englannin kielen varhaismuoto, joka syntyi muinaisenglannin joutuessa normannivalloituksen myötä muutostilaan ja saadessa vaikutteita valloittajien puhumasta muinaisranskasta. Sen käyttö ajoitetaan 1000-luvulta 1400-luvun puoliväliin, jolloin kruunun standardoima Lontoon murteeseen pohjautunut englannin muoto alkoi yleistyä sanomalehdistön ja kirjapainotaidon myötä. Kieltä puhuttiin lähinnä Englannissa ja eteläisessä Skotlannissa. Noin vuoteen 1650 käytettyä kielimuotoa keskienglannin ja nykyenglannin välissä kutsutaan varhaisnykyenglanniksi. Keskienglanti muistutti jo paljolti nykyenglantia, mutta oikeinkirjoitus ei ollut vakiintunutta, lisäksi ääntämys poikkesi huomattavasti nykyisestä. Esimerkiksi Geoffrey Chaucerin Canterburyn tarinoiden runomuoto ei avaudu keskienglannin ääntämystä osaamattomille, koska sanat eivät nykyääntämyksen mukaan muodosta loppusointuja tai muita runon tehokeinoja. Nyrkkisääntönä varsinkin Chaucerin kielen kaltaisen melko lailla modernia englantia muistuttavan kielen ääntämykselle voi pitää ohjetta ääntää vokaalit pitkinä ja muut äänteet suuta hieman enemmän aukoen. Kieliopissa näkyy vaiheittainen sijamuotojen ja päätteiden karsiutuminen. Kappale Geoffrey Chaucerin Canterburyn tarinoista. keskienglanniksi nykyenglanniksi
Kanadan provinssit ja territoriot

Kanada on kymmenen provinssin ja kolmen territorion liittovaltio. Maan vuonna 1867 säädetty hallitusmuoto antaa provinsseille laajemman toimivallan ja oikeudet kuin territorioille, joita liittovaltion hallitus ohjaa. Ontario, Quebec, New Brunswick ja Nova Scotia olivat Kanadan ensimmäiset provinssit, kun brittien pohjoisamerikkalaiset siirtokunnat yhdistyivät liittovaltioksi 1. heinäkuuta 1867, ja alkoivat vähitellen tulla riippumattomammaksi Yhdistyneestä kuningaskunnasta. Seuraavina kuutena vuotena Manitoba, Brittiläinen Kolumbia ja Prinssi Edwardin saari liittyivät maan provinsseiksi. Hudson's Bay Company piti hallinnassaan suurta osaa läntisestä Kanadasta vuoteen 1870 saakka, jolloin alue siirtyi Kanadan hallitukselle muodostaen osan Luoteisterritorioista. 1. syyskuuta 1905 60° leveyspiirin etelänpuoleinen osa Luoteisterritorioista jakautui Albertaksi ja Saskatchewaniksi. Vuonna 1869 Newfoundland päätti äänestyksessä pysyä brittiläisenä territoriona, koska alueella epäiltiin keskisen Kanadan olevan hallitsevassa asemassa verotukseen ja talouteen liittyvissä asioissa. Vuonna 1907 Newfoundland ja Labradorista tuli dominio, mutta vuonna 1933 alueen hallitus kaatui, ja toisen maailmansodan aikana Kanada huolehti sen puolustuksesta. Sodan aikana Newfoundlandin asema oli keskustelun kohteena, ja pienellä äänten enemmistöllä Newfoundland ja Labradorin asukkaat äänestivät kansanäänestyksessä liittovaltioon liittymisen puolesta vuonna 1948. 13
Kraitit

Kraitit Wikispeciesissä Kraitit Commonsissa Kraitit (Bungarus) on myrkkytarhakäärmeiden heimoon kuuluva käärmesuku, johon kuuluu 15 lajia. Kraitit elävät Etelä- ja Kaakkois-Aasiassa. Monella kraittilajilla on silmäänpistävä varoitusväritys. Varoitusvärejä on erilaisia, sinisiä tai mustia ja valkoisen poikkijuovaisia ja kelta-mustaraitaisia. Kraitit ovat noin 1–1,5 metriä pitkiä, vaikka kaksimetrisiäkin yksilöitä on tavattu. Kaikki kraitit ovat myrkyllisiä, mutta kaikki lajit eivät ole ihmiselle vaarallisia. Kuten myrkkykäärmeet yleensäkin, ne eivät juuri koskaan ole aggressiivisia ja purevat ihmistä vain puolustautuakseen. Joidenkin lajien myrkky on kuitenkin hyvin voimakasta ja sisältää muun muassa alfa-bungarotoksiinia. Myrkyllisin laji on tavallinen kraitti (Bungarus fasciatus), ja sen varoitusväri on kaikista silmäänpistävin. Sen myrkky on niin vahvaa, että noin puolet pureman saaneista ihmisistä kuolee vastamyrkyn saamisesta huolimatta. Kraitit elävät maassa ja liikkuvat pääosin öisin. Ne saalistavat lähinnä muita käärmeitä, mutta myös sammakoita, liskoja ja pieniä nisäkkäitä
Kordillieerit

Kordillieerit on Amerikan mantereen länsireunalla sijaitseva maailman pisin poimuvuoristo, joka kulkee koko Pohjois- ja Etelä-Amerikan läpi, jatkuen käytännössä katsoen Etelänmantereelle asti. Vuoriston pituus on noin 17 000 kilometriä ja leveys pääosin 500–700 kilometriä. Sille ovat luonteenomaisia maanjäristykset ja tulivuoritoiminta, sekä rannikon suuntaiset korkeat rinnakkaisjonot, joiden väliin jää laajoja laakioita ja altaita. Vuoriston korkeimman osan muodostavat Etelä-Amerikan Kordillieerit eli Andit, jonka korkeimmat huiput ovat lähes 7 000 metrin korkuisia. Sen korkein huippu, Aconcagua (6 959 metriä) on Amerikoiden korkein vuori. Keski-Amerikan Kordillieerit ulottuvat Panaman alanteesta Tehuantépecin kannakselle ja sen korkeimmat huiput ovat yli 4 000 metrin korkuisia. Sitä reunustavat useat toimivat ja sammuneet tulivuoret. Meksikossa Sierra Madre Occidentalin ja Sierra Madre Orientalin väliin jää Meksikon ylätasanko. Pohjois-Amerikan Kordillieerit ulottuvat Beringinsalmelle asti noin 7 000 kilometrin pituisena.  Niihin kuuluu useita peräkkäisiä jonoja, kuten Kalliovuoret, Saint Eliasin vuoret, Rannikkovuoret, Kaskadit, Sierra Nevada sekä Alaskavuoristo, johon Pohjois-Amerikan korkein huippu Denali (6 194 metriä) kuuluu. Yhdysvaltojen kohdalla rannikkojonojen ja Kalliovuorten väliin jää laajoja altaita, kuten Great Basin ja Coloradon laakio. Tällä kohtaa Pohjois-Amerikan Kordillieerit saavuttaa suurimman leveytensä, noin 1 700 kilometriä
Volkswagen Golf

Volkswagen Golf on Volkswagenin vuodesta 1974 lähtien valmistama keskikokoluokan automalli, joka esiteltiin Volkswagen Kuplan seuraajaksi. Vuoteen 2012 mennessä Golfia oli valmistettu yli 29 miljoonaa kappaletta ja se on maailman toiseksi eniten valmistettu auto, vain Toyota Corollaa on valmistettu enemmäntarvitaan parempi lähde. Euroopassa Golf oli eniten myyty automalli vuosina 2008 ja 2009. Uusi malli oli konsernille erittäin tärkeä, sillä Kupla oli 1970-luvulle tultaessa pahasti vanhentunut ja yhtiön taloudellinen tilanne oli vaikea. Golf poikkesi Kuplasta huomattavasti, sillä siinä on etuveto ja eteen sijoitettu nestejäähdytteinen rivimoottori, kun taas Kuplassa oli takaveto ja taakse sijoitettu ilmajäähdytteinen bokserimoottori. Golfin neliovinen sedan-malli on Volkswagenin käytännön mukaisesti nimetty omaksi mallikseen. Nimi on vaihdellut Euroopan markkinoilla vuosien myötä oltuaan aluksi Jetta (1979–1992), sitten Vento (1992–1997), Bora (1998–2005) ja taas uudestaan Jetta vuodesta 2005 lähtien. Yhdysvaltain markkinoilla Golfin sedan-malli on aina tunnettu nimellä Jetta. Nimi Golf viittaa brittiläisen yläluokan harrastuksiin, kuten myös saman valmistajan mallit Polo ja Derby. Yhdysvaltain ja Kanadan markkinoilla Golf tunnettiin ensimmäisen mallisukupolven ajan vuosina 1974–1984 nimellä Rabbit, ja nimi otettiin taas käyttöön viidennessä sukupolvessa vuosiksi 2006–2009, mutta siitä luovuttiin jälleen seuraavassa. Rabbit-mallien perässä on ollut jänistä esittävä logo. Golfin ensimmäisen sukupolven tuotanto alkoi vuonna 1974
Leopold V

Leopold V (1157 – 31. joulukuuta 1194), lisänimeltään der Tugendhafte tai der Tugendreiche ’Hyveellinen’, oli Itävallan herttuana kolmannen ristiretken aikoihin 1177–1194. Hänet muistetaan, paitsi Steiermarkin liittämisestä Itävaltaan, erityisesti kiistastaan ristiretken johtajan Rikhard Leijonamielen kanssa. Leopold kuului Babenbergien sukuun. Hänen vanhempansa olivat Itävallan ensimmäinen herttua Henrik II Jasomirgott ja tämän toinen puoliso Theodora Komnene, Bysantin keisarin Manuel I Komnenoksen veljentytär. Isänsä äidin, Agnes von Waiblingenin kautta hän oli sukua Hohenstaufien hallitsijasuvulle: keisari Fredrik Barbarossan isä oli Agnes von Waiblingenin poika tämän ensimmäisestä avioliitosta, siis Henrik Jasomirgottin velipuoli, joten Fredrik Barbarossa oli Leopoldin serkku. Leopold nai 1172 Unkarin kuninkaan Géza II:n tyttären Helenan (unk. Ilona). Heille syntyi kaksi poikaa, Friedrich (sittemmin Itävallan herttuana Fredrik I) ja Leopold (sittemmin Itävallan herttuana Leopold VI). Keisari Fredrik Barbarossa oli virallisesti antanut Itävallan Leopoldille läänitykseksi jo 1174, Henrik Jasomirgottin toivomuksesta, ja tämä läänitys toistettiin Henrikin kuoltua 1177. Henrikille myönnetyn Privilegium minus -asiakirjan perusteella, joka antoi Itävallalle aiempaa itsenäisemmän aseman, Itävallan herttuan olisi tarvinnut vierailla Saksan valtakunnassa vain Baijerin kuninkaallisilla hovipäivillä ja osallistua ainoastaan Itävallan naapurimaihin tehtäviin sotaretkiin. Leopold kuitenkin halusi olla mukana Saksan politiikassa, ja hänen tiedetään osallistuneen muun muassa vuonna 1185 Fredrik Barbarossan Italian-retkeen
Paštun kieli

Paštun kieli (paštuksi پښتو, paʂto; tunnetaan myös nimillä pataani ja afgaani, pašto پشتو ja pukhto پختو) on Afganistanissa ja Pakistanissa asuvien paštujen eli pataanien puhuma kieli. Se kuuluu indoeurooppalaisten kielten indoiranilaisen haaran iranilaiseen ryhmään. Paštu on darin ohella toinen Afganistanin virallisista kielistä. Kieltä puhutaan Afganistanin etelä- ja keskiosissa sekä Pakistanissa etupäässä Luoteisprovinssissa, heimoalueilla ja Balochistanissa. Pieniä puhujaryhmiä on myös Kashmirissa ja Iranissa. Vuonna 2009 paštun äidinkielisiä puhujia arvioitiin olevan noin 7,5 miljoonaa Afganistanissa, 14 miljoonaa Pakistanin Luoteisprovinssissa, yli kaksi miljoonaa Karachissa ja noin 50 000 Iranissa. Afganistanissa paštun puhujat muodostavat yli puolet väestöstä ja Pakistanin luoteisosassa noin 90 %. Heistä suuri osa on kaksikielisiä. Afganistanissa pataanit osaavat myös daria, Pakistanissa urdua, belutšia tai muita kieliä. Lähde: Lähde: Paštu kuuluu iranilaisten kielten itäiseen ryhmään. Se jakautuu lukuisiin alueellisiin ja heimomurteisiin, jotka muodostavat läntisen ja itäisen murreryhmän. Toisinaan puhutaan myös eteläisestä tai keskiryhmästä
Volkswagen Group

Volkswagen AG, kansainvälisesti tunnettu nimellä Volkswagen Group on saksalainen, liikevaihdolla mitattuna maailman suurin autoteollisuusyritys, suurin autonvalmistaja Euroopassa ja Saksan suurin yritys. Vuonna 2007 konserni valmisti asiakkailleen 6,2 miljoonaa autoa, mikä vastaa noin 10 prosentin osuutta koko maailman autotuotannosta. Emoyhtiö Volkswagen AG käytti konsernin toiminnoissaan (rahoitus, leasing, varaosajakelu yms.) kirjainyhdistelmää V.A.G. vuosina 1970–1992. Konsernin nimenä tai virallisena lyhenteenä V.A.G. ei kuitenkaan koskaan ollut. Konsernin pääkonttori sijaitsee Wolfsburgissa Ala-Saksin osavaltiossa Saksassa
Pelkoa ja inhoa Las Vegasissa (elokuva)

Pelkoa ja inhoa Las Vegasissa on Hunter S. Thompsonin samannimiseen romaaniin perustuva elokuva, joka sai ensi-iltansa 1998. Päähenkilöä Raoul Dukea näytteli Johnny Depp ja hänen asianajajaansa Dr. Gonzoa Benicio del Toro. Elokuva ei saavuttanut suurta suosiota lipputulojen muodossa. Thompsonin kirjasta oli yritetty tehdä elokuvaa jo vuosikymmenien ajan, mutta se oli aina jäänyt suunnitteluasteelle. Ohjaaja Terry Gilliam otti elokuvan ohjattavakseen, kun alkuperäiseksi ohjaajaksi suunniteltu Alex Cox joutui vetäytymään projektista taiteellisten erimielisyyksien vuoksi. Depp valmistautui elokuvan kuvauksiin perusteellisesti: hän jopa asui Thompsonin (jonka elämään alkuperäinen romaani perustuu) luona kuukausia elokuvaan valmistautuen. Myös hänen hiuksensa leikattiin kaljuksi vastaamaan nuoren Thompsonin ulkonäköä. Del Toro puolestaan lihotti itseään kymmeniä kiloja rooliaan varten. Kirjailija Hunter S. Thompson teki pienen roolin eräässä elokuvan kohtauksessa
Fran Walsh

Frances Rosemary Walsh on uusiseelantilainen elokuvakäsikirjoittaja ja -tuottaja sekä muusikko. Hän on ollut vuodesta 1987 saakka ohjaaja Peter Jacksonin kanssa avosuhteessa, ja siitä lähtien ollut mukana Jacksonin jokaisessa elokuvassa käsikirjoittajana ja usein myös tuottajana. Hän sai kolme Oscar-palkintoa elokuvasta Taru sormusten herrasta: Kuninkaan paluu (2003). Walshilla on Jacksonin kanssa kaksi lasta.
Harry Potter ja kuoleman varjelukset

Harry Potter ja kuoleman varjelukset (engl. Harry Potter and the Deathly Hallows) on brittiläisen kirjailijan J. K. Rowlingin kirjoittaman Harry Potter -kirjasarjan seitsemäs ja viimeinen osa. Se ilmestyi 21. heinäkuuta 2007 päättäen sarjan, joka alkoi vuonna 1997 kirjan Harry Potter ja viisasten kivi julkaisemisen myötä. Romaani jatkaa sarjan tarinaa siitä mihin Harry Potter ja puoliverinen prinssi (2005) jäi, ja huipentuu viimeiseen kohtaamiseen Harry Potterin ja lordi Voldemortin välillä. Rowling julkisti kirjan lopullisen nimen kotisivuillaan 21. joulukuuta 2006. Nimi paljastettiin hirsipuupelin ratkaisuna. Kirjailijan kustantaja Bloomsbury Publishing vahvisti nimen oikeaksi vielä samana päivänä. Vuonna 2007 Rowlingin kotisivuilla ilmoitettiin myös kirjan julkaisupäivä, 21
Udo Voigt

Udo Voigt (s. 14. huhtikuuta 1952 Viersen) on saksalainen äärioikeistolainen poliitikko ja NPD-puolueen entinen johtaja (1996–2011). Häntä edelsi tässä tehtävässä Günter Deckert ja seurasi Holger Apfel. Hän on saanut sakkoja kansankiihotuksesta vuosina 2003, 2004 ja 2005. Vuonna 2005 häntä syytettiin Dresdenin pommitusten vertaamisesta holokaustiin, mutta syyte raukesi Hampurin yleisen syyttäjän kieltäydyttyä nostamasta syytettä sananvapauteen vedoten. Vuoden 2014 eurovaaleissa Voigt valittiin Euroopan parlamenttiin, jossa hän istui vuoteen 2019 saakka.
Vasalli

Vasalli oli keskiajan Euroopassa läänityksen haltija, joka oli voimakkaamman lääninherran alainen. Nimitys on peräisin latinankielisestä sanasta vassallus, jonka taustalla lienee kelttiläisistä kielistä omaksuttu sana gwas, palvelija. Vasallijärjestelmä oli lähtöisin karolingien hallitsemasta frankkien valtakunnasta, jossa kuningas antoi ylimyksille maa-alueen, beneficiumin, vastineeksi siitä, että nämä ryhtyivät ratsusotilaaksi tai varustivat sellaisen. Vasallius perustui lääninherran ja vasallin väliseen luottamukseen ja molemminpuoliseen hyötyyn. Lääninherra antoi vasallilleen maa-alueen eli läänityksen, ja vasalli puolestaan vannoi uskollisuutta herralleen. Lääninherra suojeli vasalliaan muita lääninherroja vastaan, ja vasalli maksoi vastineena veroja herralleen. Vasallin velvollisuuksiin kuului myös luovuttaa miehiä lääninherran sotajoukkoihin. Aluksi vasallin oikeudet läänitykseensä olivat rajallisia, mutta ajan myötä ne kasvoivat ja läänityksistä tuli perinnöllisiä. Vasallit saivat myös oikeuden jakaa läänityksensä pienempiin osiin omille vasalleilleen. Vasallijärjestelmä oli feodalismin ja aatelin perusta.
Total Nonstop Action Wrestling

Total Nonstop Action Wrestling (TNA) on yhdysvaltalainen showpainipromootioselvennä, jonka perusti Jerry Jarrett yhdessä Jeff Jarrettin kanssa vuonna 2002. Nykyään TNA on noussut Yhdysvalloissa jo toiseksi suosituimmaksi showpainipromootioksiselvennä. Se on näin ollen WWE:n suurin kilpailija. WWE:stä lähteneet painijat ovat usein tavalla tai toisella olleet tekemisissä TNA:n kanssa. Entisistä WWE-painijoista TNA:ssa esiintyvät nykyään muun muassa Kurt Angle, Jeff Hardy ja Mr. Kennedy. Lukuisten muiden painijoiden lisäksi TNA:ssa paini myös Sting, joka työskenteli yhtiössä vuodesta 2003 vuoteen 2013 asti. TNA:lla on Yhdysvalloissa viikoittainen Impact Wrestling -tv-ohjelma SpikeTV-kanavalla. Vuoden 2010 tammikuun 4. päivänä TNA:n Impact! -ohjelma lähetettiin samaan aikaan WWE:n RAW-ohjelman kanssa ensimmäistä kertaa. Syy erityiselle ohjelmapaikalle oli se, että kyseessä oli Hulk Hoganin debyyttijakso, jonka TNA:n johto uskoi pystyvän kilpailemaan RAW'n kanssa. Ohjelmassa teki TNA-debyyttinsä tai -paluunsa moni kuuluisa painija, joista mainittakoon muun muassa Hulk Hogan, Jeff Hardy, Sting ja Ric Flair